|  |
| --- |
| **Asiakirjan aihe: Hankintasopimusluonnos – kuljetus- ja liikkumispalvelut** OHJE HANKINTAYKSIKÖLLE:Kyseessä on malliasiakirja. Käytä tätä kuljetus- ja liikkumispalveluja koskevan tarjouspyynnön liitteenä.* Lue huolellisesti kaikki turkoosilla värillä merkityt ohjeet hankintayksikölle (”OHJE HANKINTAYKSIKÖLLE”).
* Muokkaa asiakirja aina kyseessä olevaan hankintaan sopivaksi.
* Täytä asiakirjan puuttuvat kohdat.
* Kauttaviivalla (/) on annettu vaihtoehdot – valitse sopivin.
* **Poista** lopuksi turkoosilla merkityt ohjeet ”OHJE HANKINTAYKSIKÖLLE”.
 |

**SOPIMUS** **[X]PALVELUISTA**

1. **Osapuolet ja yhteyshenkilöt**

Tilaaja: Kittilän kunta

Y-tunnus: 0191406–6

Tilaajan yhteyshenkilö sopimusasioissa:

Palveluntuottaja:

Y-tunnus:

Palveluntuottajan yhteyshenkilö sopimusasioissa:

Molemmat jäljempänä myös ”Osapuoli tai Osapuolet”

1. **Sovellettavat yleiset sopimusehdot**

Siltä osin kuin tässä Sopimuksessa tai liitteissä ei nimenomaisesti ole toisin sovittu, Sopimukseen sovelletaan JYSE 2014 Palvelut (päivitetty 4/2022) (jäljempänä ”JYSE”) -ehtoja.

1. **Määritelmät**

JYSE kohdan 1 lisäksi Sopimuksessa sovelletaan seuraavia määritelmiä:

”Hintaliite” tarkoittaa tämän Sopimuksen mukaista hintaliitettä.

”Sopimus” tarkoittaa tätä Palvelusopimusta.

”Palvelu” tai ”Palvelut” tarkoittaa tässä Sopimuksessa ja Palvelunkuvauksessa yksilöityä [kuljetus]palvelua.[ Sopimuksessa määriteltyä palvelunkuvausliitettä, jossa on kuvattu Palvelun sisältö, sovittu laatutaso, laatutason mittaus/seurantatavat ja [OHJE HANKINTAYKSIKÖLLE: Tarvittaessa sanktiot laatutason alittamisesta], palvelunsuorittajat sekä tarvittaessa Palvelun käyttäjät, Palvelun suorittamisaikataulu ja suorituspaikka. Palvelunkuvauksessa on kuvattu myös Palvelun lopputulos.]

"Asiakas" tarkoittaa tässä Sopimuksessa palvelun käyttäjää.

1. **Sopimuksen kohde**

Sopimuksen kohteena on pp.kk.vvvv päivätyn tarjouspyynnön ja Palveluntuottajan pp.kk.vvvv päivätyn tarjouksen mukaisten [kuljetus]palvelujen hankinta. Palvelu on kuvattu tarkemmin liitteessä Palvelukuvaus.

1. **[OHJE HANKINTAYKSIKÖLLE: Käytä tarvittaessa:] Puitejärjestely**

[OHJE HANKINTAYKSIKÖLLE: Käytä, jos kuljetuspalvelu kilpailutetaan puitejärjestelynä. Tarkista, että sopimuksen ehdot vastaavat hankintailmoituksella/tarjouspyynnöllä ilmoitettua. Muokkaa tarvittaessa:] Sopimuksen kohteena on puitejärjestely.

[OHJE HANKINTAYKSIKÖLLE: Puitejärjestelyssä kilpailutettavat reitit on jaettu hankinnan osa-alueiksi. Kirjaa sopimukselle osa-alueet, joiden toimittajaksi Palveluntuottaja on valittu. Muokkaa tarvittaessa:] Palveluntuottaja tuottaa seuraavien osa-alueiden Palvelut:

[*täydennetään saadun tarjouksen perusteella*]

[TAI]

[OHJE HANKINTAYKSIKÖLLE: Jos puitejärjestelyssä samaan osa-alueeseen valitaan useampi Palveluntuottaja, käytä tarvittaessa:] Palveluntuottajat on asetettu alla olevaan etusijajärjestykseen saatujen tarjousten hinnan perusteella.

1. [*täydennetään saadun tarjouksen perusteella*]
2. [*täydennetään saadun tarjouksen perusteella*]
3. [*täydennetään saadun tarjouksen perusteella*]

Palvelut tilataan Palveluntuottajilta etusijajärjestyksen mukaisesti ensisijaisesti ensimmäiseksi sijoittuneelta Palveluntuottajalta. Jos ensimmäiseksi sijoittunut Palveluntuottaja ei kykene toimittamaan Palvelua, tilaus tehdään toiseksi sijoittuneelta Palveluntuottajalta. Jos toiseksi sijoittunut Palveluntuottaja ei kykene tuottamaan Palvelua, tilaus tehdään kolmanneksi sijoittuneelta Palveluntuottajalta.

Tilausten tekemistä ja hyväksymistä koskeva menettely on kuvattu tarkemmin Palvelukuvauksessa.

1. **YHTEYSHENKILÖT**

Sopimuksen yhteyshenkilöiden tehtävänä on seurata ja valvoa Sopimuksen toteutumista ja tiedottaa oman organisaationsa sisällä ja toiselle Osapuolelle Sopimuksen toteutumiseen liittyvistä asioista. Yhteyshenkilön vaihtumisesta on ilmoitettava hyvissä ajoin Sopimuksen toiselle Osapuolelle.

1. **Alihankkijat**

JYSE kohtien 3.1, 3.2, 3.4 ja 3.6 Alihankkijat sijaan sovelletaan seuraavaa:

Palveluntuottajalla on kokonaisvastuu Sopimuksen mukaisten velvoitteiden täyttämisestä siitä riippumatta, käyttääkö Palveluntuottaja alihankkijoita.

Palveluntuottaja voi teettää Sopimukseen kuuluvia tehtäviään alihankkijoilla, jotka Tilaaja on hyväksynyt tarjouskilpailun yhteydessä alihankkijoiksi. Muilta osin Palveluntuottajalla ei ole oikeutta teettää Sopimukseen kuuluvia tehtäviä alihankkijalla ilman Tilaajan etukäteen antamaa nimenomaista kirjallista lupaa, tai vaihtaa tarjouskilpailussa ilmoittamaansa alihankkijaa. Tilaajan hyväksymät alihankkijat on lueteltu tämän Sopimuksen liitteessä [7] Alihankkijat.

[OHJE HANKINTAYKSIKÖLLE: Kunnan järjestämisvastuun piiriin kuuluvien kuljetuspalvelujen katsotaan tapahtuvan tilaajan välittömässä valvonnassa olevissa tiloissa. Jos Palveluntuottaja käyttää siihen alihankkijoita, Palveluntuottajan tulee ilmoittaa Tilaajalle ennen Palvelun tuottamisen aloittamista näiden alihankkijoiden nimet, yhteystiedot ja lailliset edustajat, jotka tulee luetella myös Sopimuksen liitteessä 7 Alihankkijat.]

Palveluntuottaja vastaa alihankkijan suorittamasta Palvelusta kuin omastaan sekä vastaa siitä, että alihankkija noudattaa omalta osaltaan Sopimuksen mukaisia velvoitteita. Palveluntuottajan alihankkijalla ei ole oikeutta teettää Sopimukseen kuuluvia tehtäviä omalla alihankkijallaan.

Muilta osin Palveluntuottajalla ei ole oikeutta teettää Sopimukseen kuuluvia tehtäviä alihankkijalla ilman Tilaajan etukäteen antamaa nimenomaista kirjallista lupaa.

1. **Palvelun sisältö ja laatu**

[OHJE HANKINTAYKSIKÖLLE: Palvelukuvauksessa tulee kuvata kuljetuspalvelua koskevat vaatimukset ja palvelutaso. Palvelukuvauksessa tulee kuvata myös menettely, jota Palveluntuottajan tulee noudattaa, jos kuljetukset uhkaavat myöhästyä, tai niitä ei pystytä toteuttamaan esimerkiksi sääolojen vuoksi. Palvelun virhettä on vaikea osoittaa, jos Palvelukuvauksella ei ole kuvattu Palvelua koskevia vaatimuksia. Muokkaa tarvittaessa:] Palvelun sisältö ja laatu on kuvattu tarkemmin liitteessä Palvelunkuvaus. Tilaaja ja Palveluntuottaja voivat yhdessä tarkentaa Palvelukuvausta ajettavien reittien ja aikataulujen osalta. Tilaaja hyväksyy tarkennetun Palvelukuvauksen.

Palvelun tuottamisessa käytettävää kalustoa koskevat vaatimukset on kuvattu liitteessä Tarjouspyyntö. Palveluntuottaja käyttää Palvelun tuottamisessa Tarjouspyynnön vaatimukset täyttävää kalustoa koko sopimuskauden ajan.

Palveluntuottaja vastaa Tilaajalle Sopimuksen ja sen liitteiden mukaisten velvollisuuksiensa täyttämisestä ja annettavien tietojen oikeellisuudesta.

Palvelut tulee tuottaa täsmällisesti suunniteltuja reittejä ja aikatauluja sekä hyvää asiakaspalvelua noudattaen.

[Muuta kielivaatimus tarvittaessa:] Palvelu tulee tuottaa suomen kielellä. Palveludokumentaation tulee olla suomenkielistä.

Sopimus ei muodosta Tilaajalle määräostovelvoitetta eikä Palveluntuottajalle yksinoikeutta tuottaa Palveluita.

1. **MUUTOKSET PALVELUSSA**

[OHJE HANKINTAYKSIKÖLLE: Kuljetussopimukselle voi tehdä van sellaisia muutoksia, joista on ehdot sopimuksessa. Ellei sopimusta toteuteta puitejärjestelynä, jossa kuljetukset tilataan aina erillisellä tilauksella. Tällöin sovelletaan edellä mainittua tarjoajien etusijajärjestystä. Alla esimerkki, jossa tietyn kilometrimäärän ylittyessä, tai alittuessa päivähintaa voidaan muuttaa. Pienemmissä muutoksissa sovelletaan tarjottua lisäkilometrin hintaa. Käytä ja muokkaa tarvittaessa ja tarkista, että ehdot eivät ole ristiriidassa tarjouspyynnön kanssa:] Palveluun sisältyvät viikkokohtaiset arvioidut kilometrimäärät on ilmoitettu [Palvelukuvauksella/Tarjouspyynnöllä]. Mikäli ilmoitettu kokonaiskilometrimäärä viikkotasolla (ma-pe) tarkasteltuna ylittää, tai alittaa [x] kilometriä / [x] prosenttia, voidaan hintaa tarkistaa x (x) eurolla kilometriä kohden (x €/km). Vähennys tai lisäys kilometrimäärässä jaetaan viidellä ja jakotuloksella muutetaan päivähintaa muutosta vastaavaksi. Mikäli päivähintaa tarkistetaan edellä kuvatulla tavalla, Palveluntuottajalla ei ole oikeutta laskuttaa Tilaajaa niistä kilometreistä lisäkilometrin hintaa, jotka sisältyvät tarkistettuun päivähintaan.

1. Palvelun laadun seuranta ja TARKASTUKSET
	1. Palvelun laadun seuranta

[OHJE HANKINTAYKSIKÖLLE: Käytä ja muokkaa tarvittaessa:] JYSE kohdan 5.1 sijaan sovelletaan seuraavaa:

Palveluntuottaja seuraa palvelun toteutumista ja valvoo palvelun laatua sekä raportoi tilaajalle palvelun tuottamiseen liittyvistä seikoista [Palvelukuvauksessa] sovitulla tavalla. Palveluntuottaja sitoutuu sopimuskauden aikana kehittämään omaa toimintaansa Palvelun laadun paran­tamiseksi. [Palveluntuottajan on seurattava palvelun laatua asiakaspalautejärjestelmän avulla.]

[OHJE HANKINTAYKSIKÖLLE: Käytä ja muokkaa tarvittaessa:] JYSE kohdan 5.3 sijaan sovelletaan seuraavaa:

Tilaaja ja Palveluntuottaja tapaavat vähintään [kerran kalenterivuodessa] palveluseurantakokouksissa. Sopijapuolet käsittelevät muun muassa Palvelun toteutumiseen, laatuun, reklamaatioihin, asiakaspalautteisiin ja tuleviin palvelutarpeisiin liittyviä asioita. Tilaajan yhteyshenkilö ilmoittaa palveluseurantakokousten ajan ja paikan Palveluntuottajalle.

Palveluntuottajalla ei ole oikeutta korvaukseen palvelunseurantakokoukseen osallistumisesta.

* 1. Tilaajan tarkastusoikeus

JYSE kohdan 5.4 sijaan sovelletaan seuraavaa:

Tilaajalla on oikeus tarkastaa, tai kustannuksellaan tarkastuttaa kolmannella taholla, että Palveluottajan tuottama Palvelu on Sopimuksen mukainen. Tarkastuksen kohteena voi olla esimerkiksi Palveluntuottajan kalusto, tilat, asiakirjat ja muut Palvelun toteuttamiseen liittyvät tekijät. Tilaaja ilmoittaa Palveluntuottajalle mahdollisista puutteista ja/tai virheistä Palvelussa kirjallisesti yksilöiden puutteen tai virheen. Tarkastuksesta ilmoitetaan etukäteen 14 päivää ennen tarkastusajankohtaa.

Mikäli tarkastuksessa havaitaan, ettei Palvelu täytä sille asetettuja vaatimuksia, on Palveluntuottajalla velvollisuus korjata puute välittömästi, tai muutoin erikseen sovittavassa kohtuullisessa ajassa.

Tilaaja välittää tietoonsa tulleet Palveluntuottaja koskevat reklamaatiot tälle viipymättä. Palveluntuottajan on korjattava puutteet viipymättä sekä ilmoitettava tehdyistä korjauksista ja niiden sisällöstä kirjallisesti Tilaajalle.

Tilaajalla on halutessaan oikeus suorittaa [yhden (1) kerran lukuvuoden / kalenterivuoden] aikana reitti- ja kilometritarkistus. Tarkistus tapahtuu esimerkiksi Tilaajan osallistumalla kuljetukseen matkustajana. Samalla tarkastetaan liikenneturvallisuuteen vaikuttavat seikat sekä autossa, että reitillä.

Palveluntuottajalla ei ole oikeutta laskuttaa tarkastuksen mahdollisesti vaatimasta ylimääräisestä ajasta Tilaajaa.

1. **VIRHE, VIIVÄSTYS JA VAHINGONKORVAUS**
	1. **Virhe**

[OHJE HANKINTAYKSIKÖLLE: Muokkaa sopivaksi kilpailutettavaan kuljetuspalveluun:] JYSE 13.1 kohdassa tarkoitettu kohtuullinen aika Tilaajan virheilmoituksen tekemiselle on [7 päivää].

JYSE ehtojen kohdan 13.2 sijaan sovelletaan seuraavaa:

Palveluntuottajan on ilmoitettava tilaajalle virheilmoituksen vastaanottamisesta ja toimenpiteiden aloittamisesta viimeistään [3 päivän] kuluttua ilmoituksen vastaanottamisesta.

JYSE kohdan 13.8 sijaan sovelletaan seuraavaa:

Jos palveluntuottajasta johtuvaa virhettä ei voida korjata tai jos Palveluntuottaja ei korjaa virhettä [7 päivässä] siitä, kun virhe on tullut Palveluntuottajan tietoon, Tilaajalla on oikeus Palveluntuottajan kustannuksella hankkia korvaava vastaavan tasoinen Palvelu kolmannelta (kateosto-oikeus). Tilaajan on pyrittävä ilmoittamaan Palveluntuottajalle oikeutensa käyttämisestä ennen korvaavan palvelun hankkimista. [OHJE HANKINTAYKSIKÖLLE: Määritä etukäteen kuinka pitkäksi aikaa korvaavan tasoinen palvelu voidaan hankkia esim. ”kunnes virhe on korjattu”.]

[OHJE HANKINTAYKSIKÖLLE: Käytä tätä vaihtoehtoa, jos Palvelukuvauksella on kuvattu virheet, niiden toteaminen ja virheistä aiheutuvat sanktiot. Muokkaa sopivaksi kilpailutettavaan kuljetuspalveluun:] JYSE ehtojen kohdan 13.5 sijaan sovelletaan seuraavaa:

Jos palvelussa on virhe, Tilaajalla on oikeus periä Palveluntuottajalta sanktiota Palvelukuvauksen mukaisesti. Sanktion lisäksi Tilaajalla on oikeus vahingonkorvaukseen Palveluntuottajan virheestä aiheutuneesta vahingosta JYSE-ehtojen luvun 16 mukaisesti, mikäli aiheutuneet välittömät vahingot ylittävät sanktion määrän.

* 1. **ViIVÄSTYS**

[OHJE HANKINTAYKSIKÖLLE: Alla oleva ehto on muokattu JYSE ehtojen kohdasta 12.3. JYSE ehtojen kohta 12.3 ei sellaisenaan sovellu kuljetuspalveluun, jossa Palvelun viivästykset koskevat sovituista aikatauluista viivästymistä. Suositellaan alemman Palvelukuvauksessa kuvattuihin sopimussakkoihin perustuvan ehdon käyttämistä ja viivästysten tarkempaa kuvaamista Palvelukuvauksessa. Käytä ja muokkaa sopimaan kilpailutettavaan kuljetuspalveluun:] JYSE ehtojen kohdan 12.3 sijaan sovelletaan seuraavaa:

Jos Palvelu viivästyy Palveluntuottajasta johtuvasta syystä, Tilaajalla on oikeus viivästyssakkoon. Tilaajalla on oikeus viivästyssakkoon osoittamatta, että Palveluntuot­tajan viivästyksestä olisi aiheutunut Tilaajalle vahinkoa. Ellei toisin ole sovittu, viiväs­tyssakko on suuruudeltaan [yksi (1) prosentti viivästyneen palvelun arvonlisäverotto­masta arvosta/xx euroa] jokaiselta alkavalta [yhden (1) vuorokauden/tunnin pituiselta] ajanjaksolta, jolla Palveluntuottaja ylittää sovitun aikataulun mukaisen määräajan. Viivästyssakkoa peritään enintään [kuudeltakymmeneltä (60) vuorokaudelta]. Viivästyssakon lisäksi tilaajalla on oikeus vahingonkorvaukseen palve­luntuottajan viivästyksestä aiheutuneesta vahingosta luvun 16 mukaisesti.

[TAI]

[OHJE HANKINTAYKSIKÖLLE: Jos kuljetuspalvelun viivästyksiin käytetään sopimussakkoja, kuvaa Palvelukuvauksessa, miten aikataulussa pysymistä valvotaan ja mistä viivästyksistä Palveluntuottaja on velvollinen maksamaan sopimussakkoa. Kuvaa myös sopimussakon määrä. Käytä ja muokkaa tarvittaessa:] JYSE-ehtojen kohdan 12.3 sijaan todetaan seuraavaa:

Jos Palvelu viivästyy Palveluntuottajasta johtuvasta syystä, Tilaajalla on oikeus periä Palveluntuottajalta sopimussakkoja Palvelukuvauksen mukaisesti. Tilaajalla on oikeus viivästyksestä johtuvaan sopimussakkoon osoittamatta, että Palveluntuottajan viivästyksestä olisi aiheutunut tilaajalle vahinkoa. Sopimussakon lisäksi Tilaajalla on oikeus vahingonkorvaukseen Palveluntuottajan viivästyksestä aiheutuneesta vahingosta JYSE-ehtojen luvun 16 mukaisesti, mikäli aiheutuneet välittömät vahingot ylittävät sopimussakon määrän.

[OHJE HANKINTAYKSIKÖLLE: Kuvaa Palvelukuvauksella ehdot mahdollisesta Palveluntuottajasta johtuvasta myöhästymisestä ilmoittamisesta ja tarvittavasta korvaavasta kuljetuksesta huolehtimisesta. Kuvaa myös menettely, miten Palveluntuottajan tulee ilmoittaa mahdollisista muista syistä johtuvista myöhästymisistä. Käytä ja muokkaa tarvittaessa:] JYSE ehtojen kohdan 12.6 sijaan sovelletaan seuraavaa:

Jos Palveluntuottaja viivästyy olennaisesti, tai toistuvasti suorituksessaan, Tilaajalla on oikeus Palveluntuottajan kustannuksella hankkia korvaava vastaavan tasoinen Palvelu kolmannelta (kateosto-oikeus). Tilaajan on pyrittävä ilmoittamaan Palveluntuottajalle oikeutensa käyttämisestä ennen korvaavan Palvelun hankkimista.

* 1. **Vahingonkorvaus**

JYSE-ehtojen kohtaan 16 lisätään seuraavaa:

Välitöntä vahinkoa ovat vahingosta aiheutuneet suorat kulut, kuten reklamaatio- ja korjauskustannukset sekä hinnanero eli kateoston korvaus. Kateosto eli hinnanero on välitön vahinko esimerkiksi tilanteessa, jossa Palveluntuottajan olennaisen viivästyksen tai sopimusrikkomuksen vuoksi Palvelu joudutaan hankkimaan kolmannelta, jonka vastaava Palvelu on kalliimpaa kuin Palveluntuottajan.

Välillistä vahinkoa on vahinko, joka johtuu tuotannon tai liikevaihdon vähentymisestä tai keskeytymisestä, muu vahinko, joka johtuu siitä, ettei tavaraa voida käyttää tarkoitetulla tavalla, voitto, joka on jäänyt saamatta sen vuoksi, että sopimus sivullisen kanssa on rauennut tai jäänyt täyttämättä oikein, vahinko, joka johtuu muun omaisuuden kuin myydyn tavaran vahingoittumisesta sekä muu samankaltainen, vaikeasti ennakoitava vahinko.

OHJE HANKINTAYKSIKÖLLE: JYSE ehtojen kohdassa 16.6 ei mainita henkilötietojen käsittelyä koskevien ehtojen rikkomista perusteena poiketa vastuunrajoitusehdoista. Käytä tarvittaessa ehtoa korvausten perinnästä toiselta sopijapuolelta (Palvelun yhteydessä suoritettava henkilötietojen käsittely on aina rekisterinpitäjänä toimivan hankintayksikön vastuulla ja Palveluntuottajan tulee kaikessa henkilötietojen käsittelyssä noudattaa rekisterinpitäjän ohjeita. Jos Palveluntuottaja käsittelee henkilötietoja hankintayksikön antamien ohjeiden vastaisesti, hankintayksikkö voi joutua maksamaan rekisteröidylle aiheutuneista vahingoista korvauksen tietosuojalainsäädännön perusteella. Tällöin hankintayksiköllä voi olla tarve periä maksetut korvaukset Palveluntuottajalta. Samoin, jos Palveluntuottaja joutuu maksamaan korvauksia rekisteröidylle hankintayksikön antaman tietosuojalainsäädännön vastaisten ohjeiden perusteella, Palveluntuottajalla voi olla tarve periä maksetut korvaukset hankintayksiköltä.): Jos Sopijapuoli on maksanut rekisteröidylle korvauksen tietosuojalainsäädännön rikkomisen johdosta aiheutuneesta vahingosta, on tällä Sopijapuolella oikeus sovittujen vastuunrajoitusten rajoittamatta periä samaan tietojenkäsittelyyn osallistuneelta toiselta Sopijapuolelta tämän vahingonkorvausvastuuta vastaava osuus rekisteröidylle maksetusta korvauksesta. Sopijapuolen vastuu rekisteröidylle aiheutuneesta vahingosta määräytyy EU:n yleisen tietosuoja-asetuksen 82 artiklan 4 kohdan tai muussa tietosuojalainsäädännössä olevan vastaavan määräyksen mukaan.

1. **Palveluntuottajan muut velvollisuudet**

JYSE kohdan 6 lisäksi sovelletaan seuraavaa:

Palveluntuottaja on velvollinen osallistumaan Tilaajan järjestämiin kokouksiin ja koulutuksiin ilman erillistä veloitusta.

1. **Palvelun tuottamiseen osallistuva henkilöstö**

[OHJE HANKINTAYKSIKÖLLE: Tarkista, että sopimusehto vastaa hankintailmoituksella/tarjouspyynnöllä ilmoitettua. Palvelua ja kuljettajaa koskevat vaatimukset tulee ilmoittaa tarjouspyynnöllä tai Palvelukuvauksella. Muokkaa tarvittaessa: ] JYSE ehtojen kohdan 7.1 sijaan sovelletaan seuraavaa:

Palveluntuottaja käyttää Palvelun tuottamiseen soveltuvan pätevyyden ja kokemuksen omaavia henkilöitä, jotka täyttävät tarjouspyynnön ammatillista pätevyyttä koskevat vaatimukset. Palveluntuottajan on vältettävä Palvelun tuottamiseen käytettävän henkilöstön vaihdoksia. Henkilöstön vaihtuminen ei saa heikentää Palvelun laatua.

JYSE ehtojen kohdan 7.3 sijaan sovelletaan seuraavaa:

Palveluntuottajan tulee tilaajan vaatimuksesta viivytyksettä ja veloituksetta vaihtaa Palvelun tuottamiseen osallistuva henkilö, jolta puuttuu riittävä ammattitaito tai joka ei muutoin ole sopiva kyseiseen tehtävään. Mikäli Palvelun tuottamiseen osallistuva henkilö saa palvelun käyttäjiltä palautetta huonosta asiakaspalvelusta, eikä Palveluntuottaja korjaa Palvelussa olevaa virhettä Sopimuksen kohdan 8 mukaisessa kohtuullisessa ajassa Tilaajan ilmoituksesta, Palveluntuottajan tulee Tilaajan vaatimuksesta vaihtaa henkilö.

[OHJE HANKINTAYKSIKÖLLE: Käytä alla olevia ehtoja, jos tarjouspyynnöllä on vaadittu tarjoajaa nimeämään Palvelun tuottamisessa käytettävä avainhenkilö, kuten esimerkiksi palveluvastaava. Kuljettajat eivät yleensä ole tässä tarkoitettuja avainhenkilöitä. Muokkaa tarpeen mukaan.:]

JYSE ehtojen kohdan 7.2 sijaan sovelletaan seuraavaa:

Palveluntuottajan tulee käyttää palvelun tuottamisessa tarjouksessaan nimeämiään avainhenkilöitä. Palveluntuottajalla ei ole oikeutta vaihtaa palvelujen tuottamiseen nimettyjä henkilöitä ennen sopimuksen tekemistä tai kesken sopimuskauden ilman tilaajan suostumusta. Mikäli palveluntuottaja vaihtaa avainhenkilöä ilman tilaajan suostumusta, on palveluntuottaja velvollinen maksamaan tilaajalle sopimussakkoa [5 000,00] euroa.

Edellä mainittu ei estä sairaudesta, perhevapaasta tai henkilön irtisanoutumisesta johtuvia Palveluntuottajasta riippumattomia henkilövaihdoksia, mutta Palveluntuottajan on todennettava Tilaajalle em. itsestään riippumattomat syyt. Tällöin Palveluntuottajan tulee esittää Tilalle vastaavan pätevyyden ja kokemuksen omaavaa avainhenkilöä. Uuden avainhenkilön nimeäminen edellyttää Tilaajan hyväksyntää. Jos uuden avainhenkilön pätevyys ja kokemus eivät ole vähintään yhtä hyvät kuin alkuperäisellä henkilöllä, Palveluntuottaja on velvollinen maksamaan Tilaajalle kertaluontoisena sopimussakkona [5 000,00] euroa.

JYSE ehtojen kohdan 7.4 lisäksi sovelletaan seuraavaa:

Palveluntuottajalla on oman henkilöstönsä työjohto- ja valvontavastuu.

1. **Tilaajan myötävaikutusvelvollisuus**

Palveluntuottajalla on velvollisuus myötävaikuttaa siihen, että Tilaaja toimittaa riittävät tiedot, mm. esittämällä kysymyksiä ja toimittamalla Tilaajalle listan tarvittavista tiedoista.

1. **Hinnat**

Palvelun hinnat ovat seuraavat:

Osa-alue [x], Kohde [x]

[x] €/päivä (alv 0 %) / [x] €/ajokerta

[x] €/muutoskilometri (alv 0 %)

Muutoskilometrihinta maksetaan toteutuneiden kilometrien mukaisesti.

Reitti alkaa siitä kohdasta, kun ensimmäinen asiakas nousee kyytiin (ensimmäinen noutopiste) ja päättyy siihen, kun viimeinen jää kyydistä (viimeinen jättöpiste).

[OHJE HANKINTAYKSIKÖLLE: Muokkaa tarpeen mukaan.:]

Hinnat sisältävät kaikki Palveluntuottajalle [x]kuljetuspalvelujen tuottamisesta aiheutuvat kustannukset kuten esim. siirtymäajot, odotusmaksut, avustajalisät, urheilu- ja apuvälineiden kuljetukset ym. vastaavat kustannukset. Tilaaja ei maksa tässä määritellyn hinnan lisäksi mitään muita erillisiä lisiä/maksuja/kustannuksia.

Sopimuksen hinnat on ilmoitettu ilman arvonlisäveroa.

[OHJE HANKINTAYKSIKÖLLE: Mikäli kuljetuspalvelun tuottamisessa on annettu Palveluntuottajalle mahdollisuus ottaa kuljetuksiin henkilöitä ns. Palvelun ulkopuolelta (esim. koulukuljetuksiin työmatkalaisia, tuo tämä esiin Palvelukuvauksessa. Määritä myös, miten hinnoittelu näiden osalta tulee ilmoittaa esim. jokin taksa, johon hinnoittelun tulee perustua ja saako Palveluntuottaja pitää näistä tulevat tulot itsellään.]

1. **HINNANMUUTOKSET**

[OHJE HANKINTAYKSIKÖLLE: Määrittele markkinoille soveltuva kiinteiden hintojen määräaika. Huomioi sopimuskausi.:]

Hinnat ovat kiinteänä voimassa [pp.kk.vvvv] saakka, ellei sovellettavaksi tule Sopimuksen kohdan 9 mukainen muutos Palveluun. Tällöin sovelletaan Sopimuksen kohtaa 9.

[OHJE HANKINTAYKSIKÖLLE: Muokkaa tarpeen mukaan:]

JYSE-ehtojen kohtien 9.7 ja 9.8 sijaan sovelletaan seuraavaa:

Kiinteän hinnoittelujakson jälkeen yksikköhintoja voidaan tarkistaa kerran kalenterivuodessa [elo-syyskuussa] koskien seuraavan vuoden hintoja, siten että alkuperäistä tarjottua yksikköhintaa voidaan joko korottaa tai laskea korkeintaan (Hm) seuraavan indeksiin sidotun kaavan mukaisesti:

Hm= H \* [(Indeksi A1 / Indeksi A0) -1]

Missä

Hm = hinnanmuutos (tarjouksen alkuperäisen hinnan ja uuden hinnan euromääräinen ero)

H= sopimuksen mukainen perushinta (eli tarjouksessa tarjottu alkuperäinen yksikköhinta €/km)

A1= indeksin A arvo tarkistusajankohtana, viimeisin julkaistu arvo tarkistusajankohtana

A0= [linja-autoliikenteen kustannusindeksin (2020=100) kokonaisindeksin pisteluku xxx,x kuu kausi vuosi.]

JYSE-ehtojen kohdan 9.9 sijaan sovelletaan seuraavaa:

Jos hinnanmuutoksista ei päästä yksimielisyyteen, on Sopijapuolilla oikeus irtisanoa sopimus [kolmen (3) kuukauden] irtisanomisajalla. Palveluntuottajan irtisanomisoikeus edellyttää, että hinnankorotusehdotus ei ole ylittänyt edellä kuvatulla kaavalla laskettua hinnanmuutosta. Irtisanomisaikana noudatetaan voimassa olevaa hinnoittelua.

1. **LASKUTUS- JA Maksuehdot**

[OHJE HANKINTAYKSIKÖLLE: Muokkaa tarpeen mukaan:] Palvelut laskutetaan tehdyn työn mukaisesti [kuukausittain] jälkikäteen toteutuneen mukaan. Maksuehto on [21] pv netto hyväksytyn laskun saapumisesta Tilaajalle. Viivästyskorko on kulloinkin voimassa olevan korkolain mukainen.

[OHJE HANKINTAYKSIKÖLLE: Muokkaa tarvittaessa:] Palveluntuottaja on velvollinen toimittamaan selvityksen ajetuista reiteistä ja kilometreistä laskutuksen perusteeksi (laskuerittely). Laskussa tulee olla myös Palveluntuottajan ja Tilaajan nimet sekä arvonlisäverollinen hinta eriteltynä.

JYSE kohtien 10.2, 10.3 ja 10.4 selvennykseksi todetaan, että maksuaika alkaa kulua laskua vastaan vasta, kun Palvelu on toimitettu hyväksytysti ja sopimuksenmukaisesti.

[OHJE HANKINTAYKSIKÖLLE: Käytä tarvittaessa:] Palvelua koskevat raportit, dokumentaatio ja laskuerittelyt tulee toimittaa Tilaajalle, siten kuin liitteessä ”Palvelunkuvaus” on määritelty. Sopimuksenmukainen raportointi on edellytys laskujen maksamiselle.

Laskuttajana voi toimia ainoastaan tämän Sopimuksen mukainen Palveluntuottaja, ei esimerkiksi alihankkija.

Palveluntuottajalla ei ole oikeutta periä erillisiä laskutuslisiä.

[OHJE HANKINTAYKSIKÖLLE: Muokkaa tarvittaessa, jos sallitaan vain verkkolaskutus. Poista tällöin paperista laskua koskeva ehto.:] Laskutus tapahtuu ensisijaisesti verkkolaskulla.

Laskutusosoite on: XXX

OVT-Tunnus: XXX

Operaattori: XXX

Välittäjän tunnus: XXX

Paperiset laskut toimitetaan osoitteeseen:

XXX

1. **Vakuutukset**

Palveluntuottajan on hankittava toimintaansa varten vastuuvakuutus, jonka tulee olla riittävä suhteessa Palvelun tuottamiseen liittyviin riskeihin ja Palvelusta maksettavaan korvaukseen. Vastuuvakuutuksen tulee olla voimassa koko sopimuskauden ajan.

Palveluntuottajan vastuuvakuutustodistus liitetään sopimuksen liitteeksi [xx]. OHJE HANKINTAYKSIKÖLLE: Todistus vastuuvakuutuksesta pyydetään valitulta Palveluntuottajalta tarjouksen jättämisen jälkeen ennen sopimuksen allekirjoittamista. Tarkista oikea liitenumero.]

Palveluntuottaja vastaa omien koneidensa ja kalustonsa, työkalujensa ja muun omaisuutensa sekä työntekijöidensä vakuuttamisesta.

1. **Sopimuskausi**

OHJE HANKINTAYKSIKÖLLE: Valitse sopimuskaudeksi alla esitetyistä vaihtoehdoista parhaiten soveltuva. Lisää tarvittaessa optiokausi. Tarkista, että sopimuskausi on ilmoitettu samoin sopimuksella ja hankintailmoituksella/tarjouspyynnöllä.]

Sopimuskausi on [x (x)] vuotta ja se alkaa sopimuksen allekirjoittamisesta. OHJE HANKINTAYKSIKÖLLE: Tämä vaihtoehto soveltuu jatkuvaluonteiseen kuljetuspalveluun, esim. koulukuljetuspalveluun.]

Tämän jälkeen Tilaajalla on oikeus jatkaa sopimuskautta x [x] optiovuoden ajan. Tilaaja ilmoittaa Palveluntuottajalle viimeistään [x (x)] kuukautta ennen optiovuoden alkua, aikooko Tilaaja ottaa optiovuoden käyttöön. OHJE HANKINTAYKSIKÖLLE: Sopimuskausi voi olla enintään 4 vuotta sisältäen optiovuodet, jos kuljetuspalvelu kilpailutetaan puitejärjestelynä.]

[TAI]

Sopimuskausi alkaa sopimuksen allekirjoittamisesta ja on voimassa, kunnes sopimusvelvoitteet on suoritettu. OHJE HANKINTAYKSIKÖLLE: Tämä vaihtoehto soveltuu kertaluonteiseen kuljetuspalveluun, jossa sopimuskausi päättyy kuljetuksen toteuttamisen jälkeen.]

1. **Salassapito ja henkilötietojen käsittely**
	1. **Salassapito**

Salassapitoon sovelletaan JYSE-ehtojen kohtaa 21.

Tämän sopimuksen allekirjoituksella Palveluntuottaja sitoutuu olemaan ilmaisematta mitään toiminnassa saatuja salassa pidettäviä tietoja ulkopuolisille.

Palveluntuottaja varmistaa, että kaikki sen palvelun tuottamiseen käyttämät henkilöt ovat tietoisia salassapitovelvollisuuden sisällöstä.

Salassapitoa koskevia määräyksiä noudatetaan sopimuskauden päätyttyäkin.

* 1. **Henkilötietojen käsittely**

JYSE ehtojen kohdan 21.3 sijaan sovelletaan seuraavaa:

Palveluntuottaja noudattaa voimassa olevan tietosuojalainsäädännön edellyttämää hyvää tietojen käsittelytapaa ja tietojen suojaamista koskevia säännöksiä. Palveluntuottaja vastaa siitä, että sen vastuulla oleva henkilötietojen käsittely on kulloinkin voimassa olevan tietosuojalainsäädännön ja sopimuksen vaatimusten mukaista.

Tilaaja on rekisterinpitäjä. Palveluntuottaja noudattaa henkilötietojen käsittelijänä tämän sopimuksen liitteenä [1] olevia Henkilötietojen käsittelyn ehtoja. OHJE HANKINTAYKSIKÖLLE: Henkilötietojen käsittelyyn sovelletaan erillisiä Henkilötietojen käsittelyn ehtoja, jotka tulevat aina ensimmäiseksi sopimusliitteeksi. Selvitä ennen hankintailmoituksen julkaisua markkinavuoropuhelulla, mitä henkilötietoja (nimi, yhteystiedot, osoite jne.) ja kenen henkilötietoja (kunnan yhteyshenkilö, koulun henkilökunta, oppilaat, oppilaiden huoltajat jne.) Palveluntarjoajan on tarve käsitellä kuljetuspalvelun tuottamiseksi. Tarkista, että Henkilötietojen käsittelyä koskevat ehdot soveltuvat kuljetuspalvelun hankintaan ja kuvaa henkilötietojen käsittely osana Henkilötietojen käsittelyn ehtoja.]

1. **KARTELLIEHTO**

Palveluntuottaja vahvistaa tämän Sopimuksen allekirjoituksella, ettei se ole tähän Sopimukseen liittyen toiminut eikä se tämän Sopimuksen voimassa ollessa toimi sellaisessa yhteistyössä, tai yhteisymmärryksessä muiden tarjouskilpailun tarjoajien kanssa, jonka tarkoituksena on tarjouskilpailun hinnoittelun, maksuihin tai niiden laskentaperusteisiin tai valintaperusteisiin vaikuttaminen, markkinoiden tai hankintalähteiden jakaminen, tai muu kilpailun rajoittaminen.

Mikäli Palveluntuottaja on toiminut vastoin tätä velvoitetta, tulee Palveluntuottajan suorittaa Tilaajalle sopimussakkona 15 % Palveluntuottajan kokonaistoimituksen arvosta kartellin voimassaoloajalta, sekä korvata sopimussakon ylittävä Tilaajalle syntynyt vahinko, kustannus, tai vastuu mukaan lukien oikeudenkäyntikulut, ja asian selvittämisestä johtuneet kustannukset.

Mikäli Palveluntuottaja paljastaa kartellin ja Palveluntuottaja vapautetaan kilpailulain 14 §:n (12.8.2011/948) perusteella kokonaan seuraamusmaksusta, vapautuu Palveluntuottaja tämän ehdon mukaisen sopimussakon maksamisesta.

Tämä sopimusehto on voimassa myös sopimuksen päätyttyä.

1. **PAKOTTEET JA Palveluntuottajan VAKUUTUKSET**

[OHJE HANKINTAYKSIKÖLLE: Valtionvarainministeriö on suositellut, että tarjouspyyntöihin lisätään toimittajan vakuutus siitä, etteivät pakotteet koske sitä tai sen omistajia. Lisäksi valtionvarainministeriö on suositellut, että hankintasopimukseen lisätään pakotteet huomioivat ehdot. Alla oleva vakuutus noudattelee valtionvarainministeriön ohjetta tarjouspyyntöön lisättävästä vakuutuksesta. Sitä voi käyttää myös hankintasopimuksessa, tai vaihtoehtoisesti viitata JYSE ehtojen kohtaan 18, johon päivitetty myös pakotteet. Alla olevien ehtojen kohdan 3 mukaista vahingonkorvausvastuuta koskevaa ehtoa ei kuitenkaan ole JYSE ehtojen kohdassa 18. Käytä tarvittaessa:]

Tilaajalla on oikeus irtisanoa hankintasopimus päättymään välittömästi, jos Palveluntuottajaa rasittaa Euroopan unionin tai YK:n kohdistama pakote, vaikka peruste olisi syntynyt vasta sopimussuhteen alkamisen jälkeen.

Euroopan unioni ja/tai YK on asettanut ja saattaa tulevaisuudessa asettaa pakotteita lainsäädännössään ja/tai toimielintensä päätöksillä. Palveluntuottaja vakuuttaa, että:

a) edellä tarkoitettuja pakotteita ei ole asetettu

 - Palveluntuottajalle,

 - Palveluntuottajan hallinto-, johto- tai valvontaelimen jäsenille tai määräys-, edustus-, päätös- tai valvontavaltaa käyttäville henkilöille,

 - Palveluntuottajan välittömille tai välillisille omistajille,

 - sellaisille alihankkijoille, jotka osallistuvat tämän sopimuksen mukaisten tuotteiden tai palvelujen toimittamiseen,

 - kyseisten alihankkijoiden hallinto-, johto- tai valvontaelimen jäsenille tai määräys-, edustus-, päätös- tai valvontavaltaa kyseissä alihankkijoissa käyttäville henkilöille, eikä

 - kyseisten alihankkijoiden välittömille tai välillisille omistajille,

b) Palveluntuottaja ilmoittaa välittömästi Tilaajalle, jos pakotteita asetetaan yhdellekään a) kohdassa tarkoitetulle taholle ja

c) tämän sopimuksen mukainen toiminta tai Palvelutuottajan ja sen alihankkijoiden tuottamien tuotteiden tai palvelujen käyttö ei riko edellä mainittuja pakotteita.

Palveluntuottaja antaa pyynnöstä viipymättä Tilaajalle tiedot välittömistä tai välillisistä omistajistaan, alihankkijoistaan ja muista edunsaajistaan. Lisäksi Palveluntuottaja sitoutuu ilmoittamaan

viipymättä Tilaajalle, jos hankintaan liittyvät suoritukset voivat välillisesti tai välittömästi päätyä pakotteiden kohteena olevalle taholle.

Jos:

a) Euroopan unioni ja/tai YK asettaa Palveluntuottajalle tai yllä kohdassa 1. a) tarkoitetuille tahoille pakotteita; tai

b) hankintaan liittyvät suoritukset voivat välillisesti tai välittömästi päätyä taholle, jolle on asetettu tässä luvussa tarkoitettuja pakotteita, Tilaaja voi irtisanoa tämän sopimuksen päättymään välittömästi joko kokonaan tai niiden tuotteiden tai palvelujen osalta, joihin pakotteet liittyvät.

3) Jos näitä vakuutuksia on rikottu, Toimittaja on velvollinen korvaamaan Tilaajalle kaikki sille aiheutuneet vahingot, eikä vastuunrajoituksia sovelleta.

1. **SOPIMUKSEN PÄÄTTÄMINEN ERITYISTILANTEISSA**

JYSE ehtojen kohdan 18.1 sijaan sovelletaan seuraavaa:

Tilaajalla on oikeus irtisanoa hankintasopimus päättymään välittömästi, jos Palveluntoimittajaa rasittaa julkisia hankintoja koskevassa lainsäädännössä tarkoitettu pakollinen poissulkemisperuste tai julkisista hankinnoista ja käyttöoikeussopimuksista annetun lain (1397/2016) 81 §:n 1 momentin 3–11 kohdissa tarkoitettu harkinnanvarainen poissulkemisperuste tai Euroopan unionin (EU) tai Yhdistyneiden kansakuntien (YK) kohdistama pakote taikka Suomen viranomaisen asettama pakote tai varojen jäädyttämispäätös, vaikka peruste olisi syntynyt tai pakote asetettu vasta sopimussuhteen alkamisen jälkeen.

Jos palvelua tuottaa ryhmittymä, on Palveluntuottajalla Tilaajan vaatimuksesta velvollisuus vaihtaa sellainen ryhmittymän jäsen, jota rasittaa em. pakollinen poissulkemisperuste, tai joka ei täytä Tilaajan tarjouspyynnössä asettamia vaatimuksia, vaikka poissulkemisperuste tai vaatimusten vastaisuus olisi syntynyt vasta sopimussuhteen alkamisen jälkeen. Jos Palveluntuottaja ei vaihda ryhmittymän jäsentä, Tilaaja voi irtisanoa sopimuksen päättymään välittömästi.

Edellä ja JYSE kohdassa 18.2 mainittujen tilanteiden lisäksi Tilaajalla on oikeus irtisanoa Sopimus, mikäli 1) Tilaajan toiminta päättyy, 2) Palvelu käy tarpeettomaksi.

1. **SOPIMUKSEN IRTISANOMINEN JA PURKAMINEN**

[OHJE HANKINTAYKSIKÖLLE: Käytä tätä vaihtoehtoa, jos Palvelukuvauksella on kuvattu virheet, niiden toteaminen ja virheistä aiheutuvat sanktiot, ja sanktioihin sisältyy myös Tilaajan oikeus irtisanoa välittömästi ilman irtisanomisaikaa/purkaa sopimus. Muokkaa sopivaksi kilpailutettavaan kuljetuspalveluun:] JYSE ehtojen kohdan 13.6 lisäksi sovelletaan seuraavaa:

Tilaajalla on oikeus irtisanoa Sopimus Palvelukuvauksessa kuvatulla tavalla.

[OHJE HANKINTAYKSIKÖLLE: Käytä aina vähintään kunnan järjestämisvastuun piiriin kuuluvissa kuljetuspalveluissa:] JYSE-ehtojen kohdan 19.3 sijaan sovelletaan seuraavaa:

Tilaajalla on oikeus irtisanoa Sopimus päättymään välittömästi, jos Palveluntuottaja ei toimita itsestään, tai käyttämistään alihankkijoista määräajassa JYSE ehtojen kohdissa 19.1 ja 19.2 tarkoitettuja selvityksiä ja todistuksia tai selvityksen tai todistuksen mukaan Palveluntuottajan alihankkija ei ole huolehtinut lakisääteisistä velvoitteista.

Tilaajalla on oikeus irtisanoa Sopimus päättymään välittömästi, mikäli Sopimukseen on tehty 136 §:n 1 momentissa tarkoitettu olennainen muutos.

1. **Sopimusmuutokset**

[OHJE HANKINTAYKSIKÖLLE: Käytä tarvittaessa:] JYSE luvussa 22 tarkoitettuja sopimusmuutoksia voivat tehdä ainoastaan sellaiset henkilöt, joilla on Tilaajan ja Palveluntuottajan organisaatiossa allekirjoitusoikeus.

Sopimuksen yhteyshenkilöillä ei ole oikeutta muuttaa Sopimusta.

1. **Sopimuksen liitteet ja asiakirjojen pätevyysjärjestys**

Sopimusasiakirjat täydentävät toisiaan. Jos sopimusasiakirjat ovat keskenään ristiriidassa, noudatetaan niitä seuraavassa järjestyksessä (pienempi numeroinen on ensisijainen):

1. Sopimus
2. Henkilötietojen käsittelyn ehdot (liite 1)
3. Palvelukuvaus (liite 2)
4. Tarjouspyyntö (liite 3)
5. Julkisten hankintojen yleiset sopimusehdot, JYSE 2014 Palvelut (päivitetty 4/2022) (liite 4)
6. Tarjous (liite 5)
7. Alihankkijat (liite 6)
8. Vakuutustodistus (liite 7)
9. Tilaajavastuulain mukaiset selvitykset (liite 8)
10. **Allekirjoitukset ja sopimuskappaleet**

Tätä Sopimusta on tehty kaksi samansisältöistä kappaletta, yksi kummallekin Osapuolelle.

TILAAJA PALVELUNTUOTTAJA

Paikka pp.kk. vvvv Paikka pp.kk. vvvv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi Nimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asema/Nimike Asema/Nimike